Nazir Facebook-da vətəndaşların suallarına cavab verdi » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı
Nazir Facebook-da vətəndaşların suallarına cavab verdi
24 May 2013, 13:49 1002
Mayın 24-də əmək və əhalinin sosial müdafiəsi naziri Füzuli Ələkbərov nazirliyin rəsmi Facebook səhifəsi vasitəsilə vətəndaşların suallarını cavablandırıb. Bu barədə Lent. az-a Nazirliyin ictimaiyyətlə əlaqələr şöbəsindən məlumat verilib.
70-ə yaxın müraciətin bir qismi sorğu xarakterli olub. Ona görə də həmin müraciətlərin müəlliflərinə izahat məzmunlu cavablar göndərilib. Müraciətlərdəki məsələlərin qısa vaxt ərzində araşdırılması və tədbirlər görülməsi barədə tapşırıq verilib və müraciət müəllifləri məlumatlandırılıb.
Qeyd edək ki, sosial şəbəkə vasitəsilə vətəndaş müraciətlərinin cavablandırılması bu sahədə ilk addımdır və vətəndaşların nazirliyə, habelə nazirliyin rəhbər şəxslərinə müraciət imkanlarını genişləndirir. Bununla yanaşı, nazir və nazirliyin digər rəhbər şəxsləri tərəfindən mütəmadi olaraq müxtəlif bölgələrdə vətəndaş qəbulları, habelə videokonfrans sistemi ilə distant formada qəbullar keçirilir, eyni zamanda, 142-Qaynar xətt, info@mlspp.gov.az və www.mlspp.gov.az sayti vasitəsilə vətəndaşların müraciətləri cavablandırılır.